EU4BUSINESS: CONNECTING COMPANIES

EXTERNAL ACTIONS OF THE EUROPEAN UNION

Reference ENI/2019/411-865

*ID projekta 1042*

***ODRŽIVI POSLOVNI MODELI I RAZMJENA KULTURNO-TURISTIČKIH IZVRSNOSTI***

**Poziv za odabir malih i srednjih poduzeća (MSP) i poduzetničkih potpornih institucija (PPI) iz sektora turizma za sudjelovanje u aktivnostima planiranima u okviru projekta “Održivi poslovni modeli i razmjena kulturno-turističkih izvrsnosti”**

Datum objave: **07.02.2022.**

Rok za prijavu: **18.02.2022.**

|  |  |
| --- | --- |
|  | **Inicijativa Europske Unije** |

***1. – Projekt „Održivi poslovni modeli i razmjena kulturno-turističkih izvrsnosti“***

Projekt „Održivi poslovni modeli i razmjena kulturno-turističkih izvrsnosti“ je financiran iz Europskog programa „EU4Business - Connecting Companies“ (EU4BCC) posredstvom EUROCHAMBRES - Udruga europskih trgovinskih i industrijskih komora. EUBCC ima za cilj potaknuti razvoj trgovinskih odnosa i poslovnih prilika između zemalja članica Europske unije i Istočnog partnerstva (EaP: Armenija, Azerbajdžan, Bjelorusija, Gruzija, Moldavija, Ukrajina).

Projekt se provodi kroz partnerstvo sljedećih institucija:

* Gospodarska komora Basilicata - Italija
* Hrvatska gospodarska komora - Županijska komora Split - Hrvatska
* ANTRIM – Nacionalna turistička udruga Moldavije - Moldavija
* ASK – Nacionalna konfederacija poduzetničkih organizacija Republike Azerbajdžan - Azerbajdžan

***2. – Ciljevi projekta***

Podizanje svijesti o tržišnim prilikama koje nudi održiv, spor i odgovoran turizam u ruralnim i kulturnim destinacijama, kao glavni cilj projekta, ostvarit će se kroz niz aktivnosti kao što su:

* Organizacija dva studijska posjeta, svaki u trajanju od 3 dana, u Hrvatskoj i Moldaviji, u kojima može sudjelovati 20 organizacija (MSP – mala i srednja poduzeća i PPI – poduzetničke potporne institucije) iz 4 partnerske zemlje projekta;
* Promicanje ugovora o suradnji i trgovinskih sporazuma između PPI-a i MSP-a iz 4 partnerske zemlje projekta;
* Osmišljavanje i testiranje edukativnih i konzultantskih usluga na temu održivog turizma, kružnog gospodarstva u turizmu i ekološkog certificiranja;
* Analiza potencijalnog tržišta kulturnog i ruralnog turizma s posebnim osvrtom na segmente turista koji odabiru mjesta za odmor na temelju razine održivosti destinacije.

***3. – Tko može sudjelovati***

Projekt predviđa sveukupno 25 sudionika (PPI-a i MSP-a) u planiranim aktivnostima, iz svih partnerskih zemalja sudionica, od čega 6 iz Hrvatske.

Poziv je otvoren za sva MSP u turizmu, a prednost će imati oni:

* koje vode mladi do 35 godina starosti
* koje vode žene
* sa sjedištem u ruralnom području

Jedan MSP može imati sve tri gore spomenute karakteristike (npr. imati sjedište u ruralnom području, a da ga vodi žena mlađa od 35 godina).

PPI – poduzetničke potporne institucije u ovom smislu su gospodarske komore, trgovačka udruženja, strukovna udruženja (npr. udruge turističkih vodiča), javni i privatni konzorciji, udruge i agencije za promociju turizma, DMO (Destinacijske menadžment organizacije), tijela koja upravljaju mjestima od turističkog interesa, lokalne akcijske grupe, kulturne udruge, istraživačke organizacije itd.

Kategorija MSP-a obuhvaća mikro, mala i srednje velika poduzeća koja ne prelaze ograničenja broja zaposlenih, prometa i bilance propisane EU preporukom 2003/3611. Od ostalih uvjeta moraju:

* imati sjedište u Hrvatskoj, a posebno Splitsko-dalmatinskoj županiji
* biti članica koja plaća članarinu Hrvatskoj gospodarskoj komori, sukladno Zakonu o HGK
* djelovati u sektoru turizma u širokom smislu (hoteli, kuće za odmor, kampovi, turističke agencije, turoperatori, restorani, turistički vodiči, turistički informacijski centri, incoming putničke agencije, umjetnička i obrtnička poduzeća, itd.)
* najmanje jedan zaposlenik mora sudjelovati u svim aktivnostima koje su planirane u projektu, uz očekivanu obvezu od 10-12 dana do 30. travnja 2022. godine.

Pored navedenog bitno je da podnositelj zahtjeva:

* nije proglasio bankrot niti je u procesu stečajnog postupka,
* nije u blokadi
* nije u procesu likvidacije
* nije u poteškoćama u smislu Uredbe Komisije br. 651/2014 čl. 2.18.
* nije za istu namjenu i trošak dobio potporu iz drugih javnih izvora.

Podnošenjem prijave MSP izjavljuje da se ne nalazi ni u jednoj od navedenih situacija i da će takav status održati do kraja projekta.

***4. – Pogodnosti za sudionike***

Odabrani PPI i MSP će biti u mogućnosti:

1. Sudjelovati u studijskom posjetu u trajanju od 3 dana, a koje će se održati, prema planu, početkom ožujka u Moldaviji (Chisinau) i u drugoj polovici travnja u Hrvatskoj (Split). Maksimalan broj PPI-a i MSP-a koji mogu sudjelovati u studijskim posjetima na nivou projekta je 20.
2. Sudjelovati u online grupama i B2B – poslovnim sastancima koje će organizirati partneri kako bi potaknuli sklapanje ugovora o suradnji i trgovinske sporazume između PPI-a i MSP-a iz četiri partnerske zemlje ovog projekta (Azerbajdžan, Hrvatska, Italija i Moldavija);
3. Sudjelovati na sastancima (uživo ili online) koje organizira Eurochambres u Briselu;
4. Sudjelovati u fazi testiranja obuke i konzultantskih usluga na temu održivog turizma, kružnog gospodarstva u turizmu i ekoloških certifikata
5. Biti među odabranima koji imaju pristup informacijama, promotivnim i komercijalnim materijalima razvijenima tijekom projekta (analize tržišta, marketing planovi, podaci, itd.)

Troškovi sudjelovanja bit će u potpunosti pokriveni iz projekta za PPI-e i MSP-e koji budu odabrani. Troškovi uključuju trošak hrane, putovanja i smještaja.

U slučaju pogoršanja epidemije COVID – 19, planirane aktivnosti će se provoditi online.

***5. – Kako se prijaviti***

PPI i MSP iz Hrvatske trebaju poslati prijavnicu koja se nalazi na kraju ovog dokumenta na sljedeću mail adresu:

**nbusic@hgk.hr** **- Nataša Bušić**

Prijave se mogu poslati u periodu od 7. do 18. veljače 2022. U slučaju podnošenja više prijava od strane istog prijavitelja, uzet će se u obzir samo posljednji podneseni zahtjev. Primatelj ne preuzima odgovornost za ne primanje prijave.

***6. – Evaluacija i odabir***

Proces evaluacije i odabira, koji će biti završen u roku od 10 dana od zatvaranja poziva, vodit će svaki partner za prijave iz svoje zemlje. Tako će prijave za Hrvatsku voditi Hrvatska gospodarska komora - Županijska komora Split.

Evaluacija se sastoji od dva koraka:

* provjera uvjeta prihvatljivosti iz točke 3.;
* provjera karakteristika PPI i MSP-a - jesu li u skladu s ciljevima projekta (interes za sudjelovanje u aktivnostima, djelatnici koji govore engleski jezik, otvorenost prema međunarodnoj trgovini, interes za održivi turizam, lokacija u područjima s vokacijom za kulturni i prirodni turizam, itd.)

Bodovi se dodjeljuju za sljedeća pitanja:

* pitanje br. 13.: maksimalno 3 boda ovisno o vrsti aktivnosti, prioritet imaju isključivo turističke aktivnosti;
* pitanje br. 15.: 1 bod ako je odgovor DA;
* pitanja br. 16. i br. 17.: 1 bod ako je odgovor DA;
* pitanje br. 18.: do 3 boda ovisno o stupnju poznavanja engleskog jezika;
* pitanja br. 19. i br. 20.: do 3 boda ovisno o vrsti međunarodnih odnosa;
* pitanje br. 22.: do 4 boda;
* pitanje br. 24.: do 3 boda ovisno o dostavljenim razlozima.

Kako bi se osigurala prisutnost PPI i MSP-a, u procesu evaluacije prednost će imati MSP-ovi u slučaju da je broj prihvatljivih prijava veći od raspoloživih mjesta.

Nakon dovršetka postupka evaluacije sastavit će se popis odabranih organizacija, uzimajući u obzir ograničenja iz točke 3., i rezervna lista koja će se koristiti u slučaju odustajanja neke od odabranih organizacija.

U slučaju istog broja bodova, povjerenstvo će uvažiti kronološki red prijava.

Rang lista će biti objavljena na web stranici <https://hgk.hr/>.

***7. – Sklapanje ugovora s odabranim PPI i MSP***

Nakon što se završi proces evaluacije i prijavitelji budu obaviješteni je li njihova prijava prihvaćena, HGK Županijska komora Split će pozvati sve odabrane organizacije na potpisivanje sporazuma kojim se oni obvezuju sudjelovati u planiranim aktivnostima.

***8. - Obrada osobnih podataka***

Podnošenjem zahtjeva PPI i MSP-ovi izjavljuju da su pročitali priložene informacije vezano za obradu osobnih podataka prema Uredbi (EU) 2016/679.